open-index/open-wikipedia-markdown huggingface dataset:
কুশীনগর

**কুশীনগর** (, ), ভারতের উত্তর প্রদেশের গোরক্ষপুর জেলার একটি শহর। এটি বৌদ্ধ ধর্মের অন্যতম প্রধান তীর্থস্থান যেখানে বৌদ্ধ পরিনির্বান লাভ করেন।

## ঐতিহাসিক তাৎপর্য
দ্বিতীয় চন্দ্রগুপ্ত-র রাজত্বকালে বিখ্যাত চীন দেশীয় পরিব্রাজক ফা-হিয়েন ভারত ভ্রমণ করেন। ভারতে তিনি পেশোয়ার, মথুরা, কনৌজ, শ্রাবস্তী, কাশী, কপিলাবস্তু, কুশীনগর, বৈশালী, পাটলীপুত্র এবং তাম্রলিপ্ত-এ দুই বছর অতিবাহিত করেন।

## তথ্যসূত্র
* A Literary History of Deoria & Kushinagar by Prof.(Dr.) M.A. Lari Azad (USM 1998 Ghaziabad)

## অবস্থান
Google Maps calculates the coordinates of the Parinirvana Stupa at (26.739177,83.890663), and the Cremation Stupa (Makutabandhana) at (26.735976,83.904924).

## বহিঃসংযোগ
* Official Photo Gallery of Kushinagar
* Entry on '''Kusinara''' (Kushinagar) in the Dictionary of Pali Proper Names
* Photos of Kushinagar ruins and stupas
* Photos of Kushinagar
* Kushinagar Travel Guide '''Kushinagar Photo Gallery, Temples At Kushinagar'''

বিষয়শ্রেণী:বৌদ্ধধর্ম
বিষয়শ্রেণী:বৌদ্ধ ধর্মের তীর্থস্থান
বিষয়শ্রেণী:বৌদ্ধধর্মের ইতিহাস
বিষয়শ্রেণী:প্রাচীন ভারতীয় নগর
অ্যাডিলেড ওভাল

**অ্যাডিলেড ওভাল** বা **অ্যাডিলেইড ওভাল** () অস্ট্রেলিয়ার দক্ষিণাংশে অ্যাডিলেড শহরের একটি বিখ্যাত খেলার মাঠ যা ১৮৭১ সালে নির্মিত হয়। এ মাঠটি শহরের কেন্দ্র ও নর্থ অ্যাডিলেইডের মধ্যবর্তী অ্যাডিলেড পার্কল্যাণ্ডে অবস্থিত।

থাম্ব|200px|লোগো

একবিংশ শতকে পদার্পণ করে এটি সাউথ অস্ট্রেলিয়ান রেডব্যাকস এবং অ্যাডিলেড স্ট্রাইকার্স - এ দুই দলের নিজস্ব মাঠ হিসেবে পরিচিত। সাউথ অস্ট্রেলিয়ান ক্রিকেট অ্যাসোসিয়েশন (এসএসিএ) কর্তৃপক্ষ ১৮৭১ সাল থেকে অ্যাডিলেড ওভালে তাদের কার্যালয় পরিচালনা করছে।

## ইতিহাস
অ্যাডিলেড ওভালের সমৃদ্ধ ইতিহাস রয়েছে সেই ১৮৭১ সাল থেকে। নির্মিত হবার অল্প কিছুদিন বাদেই এসএসিএ গঠনের পর অস্ট্রেলিয়ার সবচেয়ে আকর্ষণীয় টেস্ট ক্রিকেট মাঠের মর্যাদা পেয়ে আসছে। জন পিকারিং এবং হেনরি ইয়র্ক স্পার্কস স্টেডিয়াম গঠনে গুরুত্বপূর্ণ অবদান রাখেন।

অধিকাংশ সময়ই মাঠটি ক্রিকেট এবং অস্ট্রেলীয় রুলস ফুটবল খেলায় ব্যবহৃত হয়ে থাকে। তবে রাগবি লীগ, রাগবি ইউনিয়ন, ফুটবল খেলা অনুষ্ঠিত হয় ও এতে ব্যাপকসংখ্যক দর্শক সমাগম ঘটে থাকে। এছাড়াও, কনসার্টের আয়োজন করা হয় এখানে।

সাউথ অস্ট্রেলিয়ান ক্রিকেট অ্যাসোসিয়েশন কর্তৃক ওভাল পরিচালিত হয়। ২০০৬ সালে মাঠের দর্শক ধারণ ক্ষমতা ছিল ৩৬,০০০। ১৯৩২ সালে অনুষ্ঠিত বডিলাইন টেস্টে সর্বোচ্চ ৫০,৯৬২ দর্শক সমাগমের রেকর্ড লিপিবদ্ধ করা হয়। অস্ট্রেলীয় রুলস ফুটবলকে শহরে ফিরিয়ে আনতে ৫৭৫ মিলিয়ন ডলারের পুণঃগঠনে ব্যয় করা হবে। এরফলে স্টেডিয়ামের আসন সংখ্যা ৫৪,৫০০-তে দাঁড়াবে। ফলাফল হিসেবে ২০১৪ সাল থেকে অ্যাডিলেড এবং পোর্ট অ্যাডিলেডের ফুটবল ক্লাব তাদের নিজেদের মাঠ হিসেবে ব্যবহার করবে।

## ব্যবহার
টেস্ট ও একদিনের আন্তর্জাতিক ক্রিকেট খেলা অনুষ্ঠিত হয়। ক্রিকেট বর্ষপঞ্জীতে উল্লিখিত সময়ে অস্ট্রেলিয়া দিবস উপলক্ষে প্রচলিত অস্ট্রেলিয়া ডে টেস্টের পরিবর্তে ২৬ জানুয়ারি তারিখে একদিনের আন্তর্জাতিক খেলা আয়োজিত হয়। এছাড়াও, প্রতি চার বছর অন্তর ৫-টেস্টের অ্যাশেজ সিরিজের একটি টেস্ট অস্ট্রেলিয়া-ইংল্যান্ডের মধ্যে অনুষ্ঠিত হয়। বর্তমানে এ টেস্টগুলো ডিসেম্বরের প্রথমার্ধ থেকে অনুষ্ঠিত হচ্ছে মূলতঃ অস্ট্রেলিয়া ও সফরকারী আন্তর্জাতিক দলগুলোর বিশেষ মৌসুমের কারণে। ২০১১ সালে অ্যাডিলেড ওভালে প্রথমবারের মতো টুয়েন্টি২০ আন্তর্জাতিক খেলা অনুষ্ঠিত হয়। এতে সফরকারী ইংল্যান্ড দল ১ উইকেটের ব্যবধানে স্বাগতিক অস্ট্রেলিয়া দলকে পরাভূত করে।

## উল্লেখযোগ্য টেস্ট
এই মাঠ অস্ট্রেলিয়ার জন্য অন্যতম পয়া মাঠ।

### ২০০৩ , ২য় টেস্ট
ভারতের বিরুদ্ধে সিরিজের ২য় টেস্ট এ অস্ট্রেলিয়া হেরে যায়। একমাত্র এশীয় দেশ হিসেবে এই মাঠে এটাই প্রথম জয়। ভারত ম্যাচ যেতে ৪ উইকেটে। পন্টিং ২৪২ রানের ইনিংস খেললেও রাহুল দ্রাবিড় , কুম্বলে ও আগরকারের দুরন্ত প্রদর্শনে ম্যাচে আধিপত্য পায় ভারত। ম্যাচ সেরা হন রাহুল দ্রাবিড় ।

## তথ্যসূত্র

## বহিঃসংযোগ

* Adelaide Oval Official Website


বিষয়শ্রেণী:১৮৭১-এ অস্ট্রেলিয়ায় প্রতিষ্ঠিত
বিষয়শ্রেণী:অস্ট্রেলিয়ায় টেস্ট ক্রিকেট মাঠ
বিষয়শ্রেণী:অস্ট্রেলিয়ার ক্রিকেট মাঠ
বিষয়শ্রেণী:অস্ট্রেলিয়ায় বহু উদ্দেশ্যে ব্যবহৃত স্টেডিয়াম
বিষয়শ্রেণী:১৯৯২ ক্রিকেট বিশ্বকাপের স্টেডিয়াম
বিষয়শ্রেণী:২০১৫ ক্রিকেট বিশ্বকাপের স্টেডিয়াম
শুশথার ঐতিহাসিক হাইড্রোলিক সিস্টেম

**শুশথার ঐতিহাসিক হাইড্রোলিক সিস্টেম** (ফার্সি: سازه‌های آبی شوشتر‎) একটি জটিল সেচ প্রণালী যা সাসসানিদ ইরা’র একটি দ্বীপ শহর এবং এটি ইরানের খুজেস্তান প্রদেশে অবস্থিত। ইউনেস্কো এটিকে ২০০৯ সালে বিশ্ব ঐতিহ্যবাহী স্থান হিসেবে তালিকাভূক্ত করে, যা ইউনেস্কোর সাংস্কৃতিক বিশ্ব ঐতিহ্যের তালিকায় ইরানের দশম স্থাপনা।

বান্দ-ই-কায়সার প্রায় ৫০০ মিঃ লম্বা একটি রোমান ওয়্যার যা কারুন নামক স্থান অতিক্রম করেছে। এটা এই কমপ্লেক্সের একটি প্রাথমনিক গঠন ছিল। যার মধ্যে বান্দ-ই-মিজান, একটি সচল ও গতিপ্ররিবর্তিত নদী যা এলাকার সেচ খালের মধ্যে দিয়ে প্রবাহিত। এই সেচ এলাকার সর্বপূর্বদিকে রোমান সেতু ও রোমান বাঁধ অবস্থিত, যা খ্রিস্টাব্দ ৩য় শতাব্দীতে রোমানদের দ্বারা স্থাপিত হয়। এবং এটি ইরানের প্রথম স্থাপনা যা সেতু ও বাঁধ একসাথে সংযুক্ত।

সেচ এলাকার বিভিন্ন নিদর্শন দেখে বলা হয়, “মহান দারিয়ুস” ইরানের একজন অ্যাচমেনিয়ান রাজা, যার শাসনকাল কাল থেকে সেচ কাজ শুরু হয়। এই সেচ প্রকল্পটি আংশিকভাবে একজোড়া খালের মাধ্যম্মে কারুন নদীর সাথে যুক্ত ছিল। যার একটি খাল এখনো ব্যবহৃত হয়। একটি পানি সরবরাহ সুরঙ্গের মাধ্যমে শুশথার শহরে পানি সরবরাহ করত। এই সেচ এলাকায় সেলাস্তেল প্রাসাদ অবস্থিত। এছাড়াও সেতু, বাঁধ, মিলস, এবং অববাহিকায় বরাবর পানির স্তর পরিমাপ জন্য একটি টাওয়ার রয়েছে।

এই সেচ প্রকল্পের সাহায্য পানি সরবরাহের কারণে শহরের দক্ষিণের সমতলভূমি মিয়ানাব নামক এলাকায় চাষাবাদের সম্ভাবনা বৃদ্ধি পায় 
যদিও কাউন নদীর দুই গতি পরিবর্তনীয় খাল (শুটাইট ও গারগার) এর মর্ধ্যবর্তী পুরো এলাকাকে মিয়ানাব নামে ডাকা হত। যা একটি দ্বীপ যার উত্তরদিকের শেষাংশে শুশথার শহর অবস্থিত।
ইউনেস্কো এই এলাকাকে “সৃজনশীল প্রতিভা একটি সেরা শিল্পকর্ম” নামে অভিহিত করে।

## তথ্যসূত্র

## উৎস
* 
* 
* 
* 
* 
* 
* 
* 
* 

## আরও দেখুন
* ইরানের প্রদেশসমূহ

## বহিঃসংযোগ

* Livius.org: Shushtar 
* UNESCO: World heritage site

বিষয়শ্রেণী:খুজেস্তন প্রদেশের ইতিহাস
বিষয়শ্রেণী:সাসানি স্থাপত্য
বিষয়শ্রেণী:ইরানে বিজ্ঞান ও প্রযুক্তি
বিষয়শ্রেণী:ইরানে পানি সরবরাহ ও পয়ঃনিষ্কাশন ব্যবস্থা
বিষয়শ্রেণী:ইরানের ভবন ও স্থাপনা
বিষয়শ্রেণী:খুজেস্তন প্রদেশের ভবন ও স্থাপনা
বিষয়শ্রেণী:খুজেস্তন প্রদেশের দর্শনীয় স্থান
বিষয়শ্রেণী:ইরানের বিশ্ব ঐতিহ্যবাহী স্থান
মিথেন

**মিথেন** হচ্ছে একটি রাসায়নিক যৌগ যার রাসায়নিক সংকেত । এর প্রতিটি অনুতে আছে এক পরমাণু কার্বন ও চার পরমাণু হাইড্রোজেন।এটি একটি অ্যালকেন এবং প্রাকৃতিক গ্যাসের প্রধান উপাদান। মিথেনের আপেক্ষিক প্রাচুর্যতা এটিকে একটি আকর্ষণীয় জ্বালানীতে পরিনত করেছে।কিন্তু,সাধারণ তাপমাত্রায় যেহেতু এটি গ্যাসীয় অবস্থায় থাকে তাই মিথেনকে উৎস থেকে পরিবহন করা কষ্টসাধ্য। বায়ুমন্ডলীয় মিথেন একটি শক্তিশালী গ্রিনহাউস গ্যাস (প্রতি এককে কার্বন ডাই অক্সাইড অপেক্ষা বেশি)।পৃথিবীর বায়ুমন্ডলে ১৯৯৮ সালে মিথেনের ঘনত্ব ছিল ১৭৪৫ এন.মোল/মোল (পার্টস পার বিলিয়ন,পিপিবি)।১৯৯৮ সাল পর্যন্ত বিশ্বব্যাপী মিথেনের মাত্রা প্রায় একইরূপ থাকার পর ২০০৮ সালে ১৮০০ এন.মোল/মোল হয়।

মিথেন অনুর বিন্দু গ্রুপ বর্ণণা করা হলো

মিথেন অনুটি চতুস্তলকীয় আকৃতির। এতে কোনো প্রতিসাম্য কেন্দ্র নেই কিন্তু চারটি c3 অক্ষ, তিনটি c2 অক্ষ, ছয়টি দর্পন তল রয়েছে। অতএব মিথেনের বিন্দু গ্রুপ হবে Td

## ইতিহাস
মিথেন প্রথম আবিষ্কার করেন আলেসান্দ্রো ভোল্টা ১৭৭৬ সালের নভেম্বর মাসে।তিনি বেঞ্জামিন ফ্র্যাংকলিন কর্তৃক লেখা *প্রজ্বলনীয় বাতাস* পড়ার পর ঐ প্রজ্বলনীয় বাতাস অনুসন্ধান করার জন্য অনুপ্রাণিত হয়েছিলেন মাগিওরি নামক এক জলাভূমিতে।ভোল্টা জলাভূমি থেকে ঊর্ধ্বগামী গ্যাস সংগ্রহ করেন এবং ১৭৭৮ সালে মিথেনকে একক গ্যাস হিসেবে পৃথক করেন। তিনি একটি বৈদ্যুতিক স্ফ‌ুলিঙ্গ দিয়ে এই গ্যাস প্রজ্বলিত করার উপায় প্রদর্শন করেন।

## ধর্ম ও বন্ধন
মিথেন একটি চতুস্তলকীয় (Tetrahedral) অণু যাতে চারটি সমতুল্য কার্বন-হাইড্রোজেন বন্ধন আছে। স্বাভাবিক তাপমাত্রা ও চাপে মিথেন একটি বর্ণহীন ও গন্ধহীন গ্যাস। নিরাপত্তার জন্য বাড়িতে ব্যবহৃত প্রাকৃতিক গ্যাসে পরিচিত গন্ধ সাধারণত ট্রেট-বিউথাইল নামক সুগন্ধক যোগ করার কারণে হয়।এক বায়ুমন্ডলীয় চাপে মিথেনের স্ফুটনাঙ্ক হচ্ছে -১৬১° সেলসিয়াস। বাতাসে যখন এর ঘনত্ব একটি সংকীর্ণ পরিসীমায় ৫-১৫% হয় এটি তখন শুধুমাত্র প্রজ্বলিত হয়।তরল মিথেন উচ্চ চাপ ছাড়া (সাধারনত ৪-৫ বায়ুমন্ডলীয় চাপ) প্রজ্বলিত হয় না।

## রাসায়নিক বিক্রিয়া
মিথেনের প্রধান প্রধান রাসায়নিক বিক্রিয়াগুলো হচ্ছে জ্বলন,বাষ্পকে সংশ্লেষিত গ্যাসে রুপান্তর এবং হ্যালোজিনেশন বিক্রিয়া। সাধারণভাবে,মিথেনের বিক্রিয়া নিয়ন্ত্রণ করা কঠিন।এনজাইম মিথেন মনোঅক্সিজেনস মিথেন থেকে মিথানল তৈরী করতে পারে, কিন্তু তা শিল্পের রাসায়নিক বিক্রিয়া জন্য ব্যবহার করা যাবে না।
   
## তথ্যসূত্র

## বহিঃসংযোগ

*Methane at *[[The Periodic Table of Videos]]* (University of Nottingham)
*Methane thermodynamics
*International Chemical Safety Card 0291
*Methane Hydrates
*Safety data for methane
*Catalytic conversion of methane to more useful chemicals and fuels
*CDC – Handbook for Methane Control in Mining

বিষয়শ্রেণী:রসায়ন
বিষয়শ্রেণী:যৌগিক পদার্থ
বিষয়শ্রেণী:জৈব যৌগ
বিষয়শ্রেণী:জ্বালানি গ্যাস
বিষয়শ্রেণী:মিথেন
বিষয়শ্রেণী:গ্রিনহাউস গ্যাস
বিষয়শ্রেণী:জ্বালানি
বিষয়শ্রেণী:অ্যালকেন
বিষয়শ্রেণী:গ্রীনহাউজ গ্যাস
বিষয়শ্রেণী:শিল্প গ্যাস
আবীর চট্টোপাধ্যায়

**আবীর চট্টোপাধ্যায়** (জন্ম: ১৮ নভেম্বর ১৯৮০) হলেন একজন ভারতীয় অভিনেতা। তিনি মূলত বাংলা চলচ্চিত্রে অভিনয় করে থাকেন। তিনি বিশিষ্ট নাট্য শিল্পী ফাল্গুনী ও রুমকি চট্টোপাধ্যায়ের ছেলে। তিনি বাংলা টেলিভিশনের মাধ্যমে তার কর্মজীবন শুরু করেন এবং ২০০৯ সালে ক্রস কানেকশন ছবিতে মুখ্য ভূমিকায় অভিনয়ের মাধ্যমে বাংলা চলচ্চিত্র জগতে প্রবেশ করেন। তিনি বিখ্যাত গোয়েন্দা ব্যোমকেশ বক্সী হিসাবে পৃথক চলচ্চিত্র সিরিজে উপস্থিত হওয়ার জন্য সুপরিচিত।

## ব্যক্তিজীবন এবং শিক্ষা
তিনি নাট্যশিল্পী ফাল্গুনী চট্টোপাধ্যায় ও রুমকি চট্টোপাধ্যায়ের ছেলে। তিনি গোয়েঙ্কা কলেজ অব কমার্স অ্যান্ড বিজনেস অ্যাডমিনিস্ট্রেশন থেকে বি.কম ডিগ্রি এবং কলকাতার আইসিএফএআই বিজনেস স্কুল থেকে এমবিএ ডিগ্রি লাভ করেন।

আবির চ্যাটার্জি ২০০৭ সালে তার কলেজ বন্ধু নন্দিনী চট্টোপাধ্যায়কে বিয়ে করেন। এই দম্পতির ময়ূরাক্ষী চট্টোপাধ্যায় নামে একটি মেয়ে রয়েছে।

## কর্মজীবন
থাম্ব|২০০৯ সালে আবীর
আবীর বহু বাংলা টেলিভিশন ধারাবাহিকে অভিনয় করেছেন। সেগুলির মধ্যে উল্লেখযোগ্য *প্রলয়...আসছে*, *রুপসী বাংলা*, *শাশুড়ি জিন্দাবাদ*, *খুঁজে বেড়াই কাছের মানুষ*, *বহ্নিশিখা*, *শুধু তোমারই জন্য*, *এক আকাশের নিচে* ও *জন্মভূমি*।

বাংলা সাহিত্যের দুই বিখ্যাত গোয়েন্দা চরিত্র ব্যোমকেশ বক্সী ও ফেলুদার ভূমিকাতেও অভিনয় করেছেন আবির। *দি ইন্ডিয়ান এক্সপ্রেস* লেখে *রয়্যাল বেঙ্গল টাইগার* ছবিতে তার অভিনীত চরিত্রটিতে “পরিচ্ছন্ন ভঙ্গিমা ও আত্মবিশ্বাস” ("elegant élan and confidence") নিয়ে আসেন।

২০১৪ সালে পরিচালক রঞ্জন ঘোষ পরিচালিত *[[হৃদ মাঝারে]]* ছবিতে তিনি একক প্রধান ভূমিকায় প্রথম অভিনয় করেন। এই ছবিটি সমালোচকদের দ্বারা প্রশংসিত হয়েছিল। এই ছবিতে অভিনয় করার পর ২০১৪ সালের “ক্যালকাটা টাইমস মোস্ট ডিজায়েরেবল মেন” তালিকার শীর্ষে উঠে আসেন।

## চলচ্চিত্র

## টেলিভিশন
* প্রলয় আসছে
* সময়
* শাশুড়ি জিন্দাবাদ
* ভুল
* মোম রঙে সমুদ্র
* স্ক্যান্ডাল
* অতিথি
* বল্লভপুরের রূপকথা
* ক্রেডিট কার্ড
* হঠাৎ মেঘ
* মাই সুইট ভ্যালেন্টাইন

## পুরস্কার ও সম্মাননা
*২০১৬ – ইন্টারন্যাশনাল বাংলা ফিল্ম অ্যাওয়ার্ডস (NABC) – বাস্তুশাপের* জন্য সেরা অভিনেতা (জনপ্রিয় পছন্দ)

*২০১৭ – আন্তর্জাতিক বাংলা চলচ্চিত্র পুরস্কার (NABC) – ব্যোমকেশ* পাওয়ার জন্য সেরা অভিনেতা (সমালোচকের পছন্দ)

*২০১৭ – স্টার জলসা পরিবার পুরস্কার – ব্যোমকেশ পাওয়ার* জন্য সেরা জুটি (সোহিনী সরকারের সাথে) [ *উদ্ধৃতি প্রয়োজন* ]

২০১৮ – স্টার জলসা পরিবার পুরস্কার – *শোভ ভূতুরির জন্য সেরা অভিনেতা*

২০১৮ – তথ্য ও সংস্কৃতি বিষয়ক বিভাগ, পশ্চিমবঙ্গ কর্তৃক বর্ষ সেরা চলচ্চিত্র সম্মান

২০১৯ – সিনেমায় অসামান্য অবদানের জন্য এবিপি আনন্দ সেরা বাঙালি

২০১৯ - পশ্চিমবঙ্গের সিনেমায় অবদানের জন্য জি ২৪ ঘণ্টা অনন্যা সম্মান

*২০১৯ – কালাকার পুরস্কার – ব্যোমকেশ গৌত্রোর* জন্য সেরা অভিনেতা

*২০১৯ - টেলি সিনে পুরস্কার - বিজয়ার* জন্য সেরা জুটি (জয়া আহসানের সাথে)

২০২০ - WBJFA - *ব্যোমকেশ গৌত্রোর* জন্য সবচেয়ে জনপ্রিয় অভিনেতা (যৌথ বিজয়ী)

২০২০ - নেতিবাচক ভূমিকায় সেরা অভিনেতার জন্য পশ্চিমবঙ্গ চলচ্চিত্র সাংবাদিক সমিতি পুরস্কার - অসুরের জন্য আবীর চট্টোপাধ্যায়

## তথ্যসূত্র

## বহিঃসংযোগ

* ফেসবুকে আবীর চট্টোপাধ্যায়
* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেতা
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ব্যোমকেশ বক্সী
বিষয়শ্রেণী:ফেলুদা
বিষয়শ্রেণী:পশ্চিমবঙ্গের অভিনেতা
বিষয়শ্রেণী:বাঙালি টেলিভিশন অভিনেতা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
সুকুক

**সুকুক** (, আরবী শব্দ صك (সাক)এর বহুবচন, "আইনি দলিল, দলিল, চেক") সূদী বন্ডের ইসলামি বিকল্পকে বলে। মৌলিকভাবে এটি অর্থনৈতিক চুক্তিপত্র কিংবা দলিলের আরবি প্রতিশব্দ হলেও বর্তমানে এটি ইসলামি বন্ডের ক্ষেত্রেই ব্যবহৃত হয়। ইসলামি শরিয়াহ অনুযায়ী সূদ, ফাটকা ইত্যাদি অবৈধ এবং অর্থনীতির স্বাভাবিক প্রক্রিয়া ব্যাহত হওয়ার কারণ। তাই ইসলামি আইনে প্রচলিত পদ্ধতির বন্ড, ঋণপত্র, ডিবেঞ্চার অবৈধ। সুকুক হলো ইসলামি আইনের আলোকে গঠিত প্রচলিত ঋণপত্রের বিকল্প।
## শব্দ বিশ্লেষণ
## তথ্যসূত্র

## আরও দেখুন
## বহিঃসংযোগ

বিষয়শ্রেণী:ইসলামি আইনের পরিভাষা
বিষয়শ্রেণী:ইসলামি ব্যাংকিং
নাথান লায়ন (ক্রিকেটার)

**নাথান লিয়ন** (; জন্ম: ২০ নভেম্বর, ১৯৮৭) নিউ সাউথ ওয়েলসের ইয়াংয়ে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার। ২০১৫ সালে অস্ট্রেলীয় অফ-স্পিনার হিসেবে হিউ ট্রাম্বলের ১৪১ টেস্ট উইকেট লাভের রেকর্ড অতিক্রম করেন। এরপূর্বে ম্যানুকা ওভালে চার বছর মেয়াদী শিক্ষানবিসীকাল সমাপণ করে অ্যাডিলেড ওভালের মাঠের কর্মকর্তা দলের সদস্য হিসেবে কাজ করেছেন।

## প্রারম্ভিক জীবন
এসিটি ক্রিকেটের অনূর্ধ্ব-১৭ ও অনূর্ধ্ব-১৯ দলে অংশগ্রহণের উদ্দেশ্যে কৈশোরে তিনি ইয়াং থেকে ক্যানবেরায় যাত্রা করেন। শ্রেণীভিত্তিক ক্রিকেটে ওয়েস্টার্ন ডিস্ট্রিক্টস ও ক্যানবেরা বিশ্ববিদ্যালয় ক্রিকেট ক্লাবের হয়ে অংশগ্রহণ করেন। ২০০৮ সালে ক্রিকেট অস্ট্রেলিয়া কাপে এসিটি কমেটসের পক্ষাবলম্বন করে দক্ষিণ অস্ট্রেলীয় দ্বিতীয় একাদশের বিপক্ষে দিনের একমাত্র উইকেট লাভ করেন নাথান লায়ন। কমেটসের সাথে থাকাবস্থায় লায়ন অধিনায়ক, পরবর্তীতে অধিনায়ক-কোচ মার্ক হিগসের পরামর্শ পান। হিগস তার স্পিন বোলিংকে সঠিক পথে পরিচালনা করতে ও ফিল্ডিং সাজাতে সহায়তা করতেন। কমেটস থেকে চলে যাওয়া স্বত্ত্বেও তিনি হিগসের সহায়তার কথা কৃতজ্ঞচিত্তে স্মরণপূর্বক যোগাযোগ রক্ষা করতেন।

## খেলোয়াড়ী জীবন
২৬ জুলাই, ২০১১ তারিখে শ্রীলঙ্কা সফরের জন্য অস্ট্রেলিয়া টেস্ট ক্রিকেট দলের অন্যতম সদস্যরূপে লায়ন মনোনীত হন। পাইকিয়াসোথি সারাভানামুত্তু স্টেডিয়ামে অনুষ্ঠিত তিনদিনের প্রস্তুতিমূলক খেলায় তিনি শ্রীলঙ্কা বোর্ড একাদশের বিরুদ্ধে দুই উইকেট লাভ করেন। অতঃপর ৩১ আগস্ট, ২০১১ তারিখে গালেতে অনুষ্ঠিত টেস্টের মাধ্যমে অভিষেক ঘটে নাথান লায়নের। ১ সেপ্টেম্বর, ২০১১ তারিখে তিনি তার নিজস্ব প্রথম বলেই প্রথম উইকেট লাভ করেন। কুমার সাঙ্গাকারাকে আউটের মাধ্যমে দ্বিতীয় অস্ট্রেলীয় ও বিশ্বের মধ্যে চতুর্দশ খেলোয়াড় হিসেবে টেস্ট ক্রিকেটে প্রথম বলেই প্রথম উইকেট লাভ করার বিরল গৌরব অর্জন করেন। প্রথম ইনিংসে ৩৪ রানে ৫ উইকেট লাভ করার মাধ্যমে বিশ্বের ১৩১তম খেলোয়াড় হিসেবে অভিষেক টেস্টে পাঁচ উইকেট লাভ করেন।

## খেলোয়াড়ী জীবনের সেরা সাফল্য

### টেস্টে ৫-উইকেট প্রাপ্তি

### মাইলফলক (টেস্ট)

## পাদটীকা

## তথ্যসূত্র

## আরও দেখুন
* মরনে মরকেল
* অ্যাডিলেড ওভাল
* অস্ট্রেলিয়া জাতীয় ক্রিকেট দল
* ২০১৩-১৪ অ্যাশেজ সিরিজ
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

## বহিঃসংযোগ

* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:দক্ষিণ অস্ট্রেলিয়ার ক্রিকেটার
বিষয়শ্রেণী:অ্যাডিলেড স্ট্রাইকার্সের ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:সিডনি সিক্সার্সের ক্রিকেটার
বিষয়শ্রেণী:নিউ সাউথ ওয়েলস থেকে আগত ক্রিকেটার
বিষয়শ্রেণী:ইয়ংয়ের (নিউ সাউথ ওয়েলস) ব্যক্তিত্ব
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:প্রসপেক্টের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
এরাম গার্ডেন

**এরাম গার্ডেন** (ফার্সি: باغ ارم‎ Bāgh-e Eram) একটি ঐতিহাসিক পারস্য বাগান, যা ইরানের সিরাযে অবস্থিত। এরাম শব্দটির আরবী শব্দ “ইরাম” পবিত্র কোর’আন শরীফে যার অর্থ দেওয়া আছে বেহেশত/জান্নাত। বেহেশতের মতন সুন্দর বিধায় এরাম গার্ডেনকে “বেহেশত” বলা হয়। এই বাগান ও বাগানের অভ্যন্তরে অবস্থিত কাভাম হাউজ ফারস প্রদেশের খোশক নদীর উত্তর তীরে অবস্থিত।

## ইতিহাস
থাম্ব|বাম|বাগানে কাভাস হাউজ
থাম্ব|বাম|এরাম গার্ডেনে শোভা বর্ধক পুল ও খেজুর গাছ
ইতিহাস
কাভাম হাউজ প্যাভিলিয়ন ও বাগান উভয়ই খ্রিষ্টাব্দ নবম শতাব্দীর মাঝামাঝি ইলখানাতে বা একজন পারস প্রদেশের কাশকাই উপজাতী সর্বোচ্চ প্রধানের দ্বারা স্থাপিত। বাগানের মূল বিন্যাস ও তার তিন-চতুর্থাংশ ফার্সি জান্নাতের বাগান গঠন সম্ভবত সেলজুক দ্বারা অষ্টাদশ শতাব্দীতে স্থাপিত একটি এলাকার সাথে মিল ছিল বলে মনে করা হয় এবং পরবর্তীতে এর নামকরণ করা হয় বাগ-ই-শাহ ("Bāgh-e Shāh") (ফার্সিতে “রাজার বাগান”)। খ্রিষ্টাব্দ অষ্টাদশ শতাব্দীতে নেদারল্যান্ডের এক পর্যটক যার নাম “কর্নেলিয়াস ডি ব্রাইউয়ুন এই বাগান সম্পর্কে একটি বর্ণনা লেখেন।

১৫০ বছরেরও বেশি সময় ধরে এই বাগানের গঠন সংশোধিত, পরিবর্তিত বা পরিবর্ধিত হয়। বিভিন্ন সময়ের শাসক বা প্রদেশ প্রধান দ্বারা এর পুনঃস্থাপন অথবা ধরন পরিবর্তিত হয়। কাভাম হাউজটি দক্ষিণমূখী লম্বা অক্ষে অবস্থিত। এই বাড়িটি একজন স্থানীয় স্থপতি দ্বারা নকশা প্রণীত হয়, যার নাম হাজী মোহাম্মদ হাসান। এই বাড়ীটির দুই তলায় মোট ৩২ কক্ষ আছে, যা কবি হাফিয -এর বিভিন্ন কবিতা খচিত টাইলস দ্বারা সুশোভিত। যান্দ ও কাজার –এর শাসনামলে এর গঠনগত দিক থেকে নতুনত্ব আনা হয়।

১৯৬৫ সালে, ইরানে নিযুক্ত ব্রিটিশ অ্যাম্বাসেডর, স্যার ডেনিস রাইট শিরাজ আসাদোল্লাহ ইউনিভার্সিটির আচার্য কর্তৃক আমন্ত্রিত হয়ে এই এরাম গার্ডেনের অগলিভি’র রাজকুমারী অ্যালেক্সান্দ্রা একটি অনুষ্ঠানে উপস্থিত থাকেন। পাহ্লভী যুগে এই স্থানটি সংরক্ষণ ভার অর্পিত হয় পাহ্লভী বিশ্ববিদ্যালয়ের উপর। সে সময় এই স্থানটি আইন অনুষদ হিসেবে ব্যবহৃত হয়। কাভাম হাউজে “এশিয়া ইনিস্টিটিউট” স্থাপিত হয়।

বর্তমানে এরাম গার্ডেন ও কাভাম হাউজ শিরাজ বিশ্ববিদ্যালয়ের “শিরাজ বোটানিক্যাল গার্ডেন” (স্থাপিত ১৯৮৩) এর অধীনে অবস্থিত। ঐতিহাসিক বাগান ও কাভাম হাউজ জাদুঘর জনসাধারণের জন্য উন্মুক্ত। বর্তমানে এই স্থানটি ইউনেস্কো বিশ্ব ঐতিহ্যবাহী স্থান হিসেবে ইউনেস্কো ও ইরানের সাংস্কৃতিক ঐতিহ্য সংগঠন দ্বারা সংরক্ষিত।

## আরও দেখুন
* পারস্য সাম্রাজ্য
* ইরানের প্রদেশসমূহ

## তথ্যসূত্র

## বহিঃসংযোগ

https://web.archive.org/web/20130526213016/http://eramgarden.com/

বিষয়শ্রেণী:ইরানের বিশ্ব ঐতিহ্যবাহী স্থান
বিষয়শ্রেণী:ইরানের জাদুঘর
বিষয়শ্রেণী:ইরানের পারস্য বাগান
বাংলাদেশের সামরিক সম্মাননা ও পদক

থাম্ব|332x332px|বাংলাদেশ সশস্ত্র বাহিনীর পদকসমূহ

বাংলাদেশ সশস্ত্র বাহিনী বিভিন্ন স্তরের সেবা, ব্যক্তিগত অর্জন এবং স্মারক অনুষ্ঠানের স্বীকৃতিস্বরূপ পদক এবং তাদের সাথে সম্পর্কিত ফিতা একজন নিয়মিত বাংলাদেশ সেনাবাহিনী, বাংলাদেশ নৌবাহিনী এবং বাংলাদেশ বিমান বাহিনীর সদস্যকে প্রদান করা হয়। সামরিক পদকগুলির সাথে একত্রে, এই জাতীয় পুরস্কারগুলি বাহ্যিকভাবে একজন পরিষেবাকর্মীর কর্মজীবনের উজ্জ্বলতম অংশসমূহ প্রদর্শন করে।

## সামরিক পদকসমূহ
অগ্রাধিকার ক্রমে সজ্জিত:

### যুদ্ধকালীন বীরত্বের পুরস্কারসমূহ

### শান্তিকালীন বীরত্বের পুরস্কারসমূহ
* **বীর সর্বোত্তম**
* **বীর মৃত্যুঞ্জয়ী**
* **বীর চিরঞ্জীব**
* **বীর দুর্জয়**

### মুক্তিযুদ্ধের পদকসমূহ

## সেবা এবং প্রচারাভিযান পদকসমূহ

### সেনাবাহিনী সেবা '''পদকসমূহ'''

### নৌবাহিনী সেবা পদকসমূহ

### প্রচারাভিযান '''পদকসমূহ'''

### সেবা '''পদকসমূহ'''

### দীর্ঘ সেবা পুরস্কারসমূহ

## জাতিসংঘের সেবা পদকসমূহ

## প্রশংসা পদক
বাংলাদেশ সেনাবাহিনী, বাংলাদেশ নৌবাহিনী এবং বাংলাদেশ বিমান বাহিনীর সকল সদস্যকে এই প্রশংসা পদক প্রদান করা হয়, যারা প্রশংসাপত্র পেয়েছেন।

## রক্ত দাতা পদক
বাংলাদেশ সেনাবাহিনী, বাংলাদেশ নৌবাহিনী ও বাংলাদেশ বিমান বাহিনীর সকল ব্যক্তি যারা তিনবার রক্ত দান করেছেন তাদের সবাইকে রক্ত দাতা পদক প্রদান করা হয়।

## তথ্যসূত্র

## আরও দেখুন
* বাংলাদেশের স্বাধীনতাযুদ্ধের বীরত্বসূচক পদক

## বহিঃসংযোগ

* বাংলাদেশ সেনাবাহিনীর অফিসিয়াল ওয়েবসাইট - পদক সংক্রান্ত তথ্য

বিষয়শ্রেণী:বাংলাদেশের সশস্ত্র বাহিনী
বিষয়শ্রেণী:বাংলাদেশের সামরিক পুরস্কার ও সম্মাননা
রাধাগোবিন্দ বসাক

**ডক্টর রাধাগোবিন্দ বসাক** (৮ জানুয়ারি ১৮৮৫ - ১০ ডিসেম্বর ১৯৮২) ছিলেন প্রখ্যাত বাঙালি ইতিহাসবিদ ও ভাষা-বিজ্ঞানী। ঢাকা বিশ্ববিদ্যালয় প্রতিষ্ঠাকালীন যেসকল ব্যক্তি এখানে যোগদান করেন তিনি ছিলেন তাদের অন্যতম; তিনি এবং ডক্টর মুহম্মদ শহীদুল্লাহ প্রতিষ্ঠাকালীন সময়ে ঢাকা বিশ্ববিদ্যালয়ে বাংলা বিভাগের লেকচারার হিসেবে যোগ দান করেন।

## প্রারম্ভিক জীবন
রাধাগোবিন্দ বসাকের জন্ম ১৮৮৫ খ্রিস্টাব্দের ৮ই জানুয়ারি ব্রিটিশ ভারতের অধুনা বাংলাদেশের ঢাকাতে। ১৯০১ খ্রিস্টাব্দে তিনি বৃত্তি-সহ এন্ট্রান্স পাশ করেন। সংস্কৃতভাষা ও সাহিত্যে পড়াশোনা করে পাণ্ডিত্য অর্জন করেন। এম.এ পাশের পর কিছুদিন স্কুলে শিক্ষকতা করেন। তিনি ভাষাবিদ হরিনাথ দের অধীনে কয়েক বছর প্রাচীন ভারতীয় লেখমালা ও লিপিতত্ত্ব নিয়ে গবেষণা করেন। 
## কর্মজীবন
১৯১১ খ্রিস্টাব্দে রাধাগোবিন্দ রাজশাহী কলেজে এবং ১৯২১ খ্রিস্টাব্দে ঢাকা বিশ্ববিদ্যালয়ে সংস্কৃত, পালি ও প্রাকৃত ভাষার অধ্যাপক ছিলেন। ১৮৩৩ খ্রিস্টাব্দে কলকাতার প্রেসিডেন্সি কলেজে যোগ দিয়ে ১৯৪০ খ্রিস্টাব্দে অবসর গ্রহণ করে কলকাতা বিশ্ববিদ্যালয়ে প্রাচীন ভারতীয় ইতিহাস ও সংস্কৃতি, পালি এবং সংস্কৃত বিভাগগুলিতেও  পড়াতেন।  

তিনি 'বরেন্দ্র অনুসন্ধান সমিতি'-এর সদস্য হিসাবে দিনাজপুরে আবিষ্কৃত গুপ্ত-সম্রাটদের পাঁচটি তাম্রশাসনের পাঠোদ্ধার ও সম্পাদনা করেন। 

## রচনা
সংস্কৃত ও প্রাকৃত সাহিত্য এবং প্রাচীন ভারতীয় ইতিহাস নিয়ে তার মৌল রচনা ও গ্রন্থের সংখ্যা অনেক। তার প্রথম গ্রন্থ- 'হিস্ট্রি অফ নর্থ ইস্টার্ন ইন্ডিয়া' ১৯৩৩ খ্রিস্টাব্দে প্রকাশিত হয়। তিনি ‘কৌটিলীয় অর্থশাস্ত্র' গ্রন্থ বাংলা ভাষায় যথাযথ অনুবাদ করেন। তার অন্যান্য প্রকাশিত গ্রন্থগুলি হল-
;অনুবাদ-
* *রামচরিত* (সন্ধ্যাকর নন্দী রচিত)
* *গাথা সপ্তশতী*
* *বাবনহো* 
* *মহাবস্তু অবদান*(বৌদ্ধগ্রন্থ সংস্কৃত হতে)

## পুরস্কার ও সম্মননা
রাধাগোবিন্দ বসাক দামোদরপুর লেখমালা সংক্রান্ত প্রবন্ধের জন্য কলকাতা বিশ্ববিদ্যালয়এর গ্রিফিথ পুরস্কার লাভ করেন। তাকে কলকাতার সংস্কৃত কলেজ ‘বিদ্যাবাচষ্পতি’ উপাধি প্রদান করে। ১৯৬৬ সালে ভারতের রাষ্ট্রপতি ডঃ সর্বপল্লী রাধাকৃষ্ণন ডঃ রাধাগোবিন্দ বসাককে সংস্কৃতে পারদর্শিতার জন্য প্রশংসাপত্র প্রদান করেন । এছাড়াও তিনি বর্ধমান বিশ্ববিদ্যালয় থেকে সম্মানসূচক ডি.লিট. উপাধিতে ভূষিত হন।

## আরও দেখুন
* ঢাকা বিশ্ববিদ্যালয়ের ইতিহাস

## তথ্যসূত্র

## বহিঃসংযোগ
* রাধাগোবিন্দ বসাক - রাজশাহীর প্রখ্যাত ব্যক্তিত্ব

বিষয়শ্রেণী:বাংলাদেশী ভাষাবিজ্ঞানী
বিষয়শ্রেণী:১৮৮৫-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:রাজশাহী কলেজের শিক্ষক
বিষয়শ্রেণী:বাঙালি লেখক
তিরপ জেলা

**তিরপ জেলা** হল ভারতের অরুণাচল প্রদেশ রাজ্যের দক্ষিণ-পূর্বাঞ্চলের একটি জেলা। এই জেলার সীমানায় ভারতের নাগাল্যান্ড ও অসম রাজ্য এবং মায়ানমার রাষ্ট্র অবস্থিত।

## ইতিহাস
প্রাচীনকালে তিরপ ছিল আদিবাসীপ্রধান এলাকা। খ্রিস্টীয় ১৬শ শতাব্দীতে নোকট উপজাতি এই অঞ্চলে বাস করতে আসে। সেই সময় এই জেলা অহোম রাজ্যের অংশ ছিল। ১৯৪৫ সালে জাপানি সেনাবাহিনী এই অঞ্চলে অনুপ্রবেশ করে এখানকার দখল নিয়েছিল। জাপান সাম্রাজ্যের পতন পর্যন্ত এই অঞ্চল জাপানিদের দখলে ছিল। পরবর্তীকালে বৃহত্তর নাগাল্যান্ডের দাবিদার এনএসসিএন নামক নাগা বিদ্রোহী গোষ্ঠীর হামলার শিকার হয় তিরপ জেলা। বলা হয়, ব্যাপ্টিস্ট মিশনারিরা গোপনে নাগা জঙ্গিদের গোপনে সমর্থন করেন।

১৯৮৭ সালের ১৪ নভেম্বর, এই জেলা ভেঙে চংলং জেলা গঠিত হয়।

## ভূগোল
তিরপ জেলার আয়তন । আয়তনে এই জেলা কানাডার কর্নওয়াল দ্বীপের সমান।
এখানকার পাটকই পর্বতের উচ্চতা ২০০ মিটার থেকে উত্তর-পশ্চিমে ৪০০০ মিটার পর্যন্ত।

## বিভাগ
অরুণাচল প্রদেশ বিধানসভার সাতটি আসন এই জেলায় অবস্থিত: নামস্যাংম খোনসা পূর্ব, খোনসা পশ্চিম, বরদুরিয়া-বোগাপানি, কানুবারি, লংডিং-পুমাও ও পংচুয়া-ওয়াক্কা। এগুলি সব কটিই অরুণাচল পূর্ব লোকসভা কেন্দ্রের অংশ।

## জনপরিসংখ্যান
২০১১ সালের জনগণনা অনুসারে, তিরপ জেলার জনসংখ্যা ১১১,৯৯৭। এই জনসংখ্যা গ্রেনাডা রাষ্ট্রের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এর স্থান ৬১৩তম। জেলার জনঘনত্ব  । ২০০১-২০১১ দশকে জনসংখ্যা বৃদ্ধির হার ১১.৬৩%.	লিঙ্গানুপাতের হার প্রতি ১০০০ পুরুষে ৯৩১ জন মহিলা। সাক্ষরতার হার ৫২.২৩%।

নোকট উপজাতির মানুষ এই জেলায় সংখ্যাগুরু। অন্যান্য আদিবাসী গোষ্ঠীর মধ্যে কোনয়াক, ওয়ানচো, তুতসা, তাংসা ও সিংফো উল্লেখযোগ্য। আদিবাসী উৎসবের পাশাপাশি এই জেলায় দুর্গাপূজাও অনুষ্ঠিত হয়।

অরুণাচল প্রদেসের এই জেলাতেই প্রথম প্রচারিত হয়। এখানকার খোনসা অঞ্চলের নোকট উপজাতির অনেকে খ্রিস্টধর্মে ধর্মান্তরিত হয়েছে।

## শিক্ষা
তিরপ জেলার রামকৃষ্ণ মিশন বিদ্যালয় একটি উল্লেখযোগ্য বিদ্যালয়। এই স্কুল এই জেলার শিক্ষা উন্নয়নে বিশেষ ভূমিকা রেখেছে।

## পাদটীকা

## বহিঃসংযোগ
* Official Website

বিষয়শ্রেণী:অরুণাচল প্রদেশের জেলা
*
বিষয়শ্রেণী:ভারতের সংখ্যালঘু ঘনীভূত জেলা
অক্ষয়কুমার দত্তগুপ্ত

**অধ্যক্ষ অক্ষয়কুমার দত্তগুপ্ত** (২১ জুন ১৮৮১ - ৫ জুন ১৯৭৯) হলেন একজন প্রখ্যাত বাঙালি শিক্ষাবিদ ও সাহিত্যিক। তিনি ১৯১৪ সাল থেকে ১৯২০ সাল পর্যন্ত জগন্নাথ কলেজের (বর্তমান: জগন্নাথ বিশ্ববিদ্যালয়) অধ্যক্ষ হিসেবে দায়িত্ব পালন করেছেন।

## রচনাবলী
* বসন্দর্ভ (১৯১৩)
* সন্দর্ভচন্দ্রিকা (১৯১৪)
* যোগিরাজাধিরাজ শ্রীশ্রীবিশুদ্ধানন্দ পরমহংস
* কোমলগাথা (শিশুতোষ)
* কোমলপ্রসঙ্গ (শিশুতোষ)

## পুরস্কার ও সম্মননা
অক্ষয়কুমার দত্তগুপ্ত ডফ স্কলারশিপ পেয়েছিলেন। এছাড়াও তিনি 'কবিরত্ম' এবং রায় বাহাদুর উপাধিতে ভূষিত হন।

## আরও দেখুন
* জগন্নাথ বিশ্ববিদ্যালয়।

## তথ্যসূত্র

## বহি:সংযোগ

বিষয়শ্রেণী:১৮৮১-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:পূর্ববঙ্গে জন্ম
বিষয়শ্রেণী:ঢাকা জেলার ব্যক্তি
উপাত্ত খনন

থাম্ব|একটি উদাহরণ হলো ডেটা ড্রেজিংয়ের মাধ্যমে তৈরি করা তথ্য, যা পরিসংখ্যানবিদ টাইলার ভিজেন দ্বারা চালিত একটি বটের মাধ্যমে তৈরি হয়েছে। এটি দেখায় যে, স্পেলিং বি প্রতিযোগিতায় বিজয়ী সেরা শব্দের সাথে যুক্ত একটি সম্পর্ক রয়েছ এবং একই সাথে যুক্ত রয়েছে যুক্তরাষ্ট্রে বিষাক্ত মাকড়সার দ্বারা নিহত মানুষের সংখ্যা। এই ট্রেন্ডগুলোর মধ্যে সাদৃশ্যটি স্পষ্টভাবে একটি কাকতালীয় ঘটনা।
**উপাত্ত খনন** বা ইংরেজি পরিভাষায় **ডাটা মাইনিং** () পরিগণক বিজ্ঞান তথা কম্পিউটার বিজ্ঞানের একটি ক্ষেত্র হিসেবে বিবেচিত হয়। এটি "উপাত্তাধারগুলিতে জ্ঞান আবিষ্কার" (নলেজ ডিসকভারি ইন ডেটাবেসেজ বা সংক্ষেপে কেডিডি)-এর একটি ধাপ।

উপাত্ত খনন কৃত্রিম বুদ্ধিমত্তা, পরিসংখ্যান, ডেটাবেজ ম্যানেজমেন্ট সিস্টেম সমন্বয়ে গঠিত একটি কম্পিউটিং বা পরিগণন কর্মকাণ্ড যার মাধ্যমে বিশালাকার উপাত্ত সংকলন (ডাটা সেট) থেকে নির্দিষ্ট বৈশিষ্টের উপাত্ত আবিষ্কার করা সম্ভব হয়। উপাত্ত খননের লক্ষ্য হল একটি উপাত্ত সংকলন থেকে নির্দিষ্ট বা কাংক্ষিত উপাত্ত খুঁজে বের করা এবং তা নির্দিষ্ট কাজের উপযোগী করে বিন্যাস, শ্রেণীবদ্ধ ও উপস্থাপন করা।

উপাত্তাধারগুলিতে জ্ঞান আবিষ্কারের ধাপগুলো নিম্নরূপঃ

* বাছাইকরণ (সিলেকশন)
* প্রাক-প্রক্রিয়াজাতকরণ (প্রি-প্রোসেসিং)
* রূপান্তর (ট্রান্সফরমেশন)
* উপাত্ত খনন (ডাটা মাইনিং)
* মূল্যায়ন (এভালুয়েশন)

## উপাত্ত খননের অ্যালগরিদম বা পরিগণনা প্রক্রিয়া
* **শ্রেণীবদ্ধকরণ (ক্লাসিফিকেশন)**
এই প্রক্রিয়ায় পূর্বের উপাত্ত বিশ্লেষণ করে ভবিষ্যতের উপাত্তের চরিত্র সম্পর্কে পূর্ভাবাস দেওয়া যায়। সিদ্ধান্ত বৃক্ষ (ডিসিশন ট্রি), স্নায়বিক জাল [(নিউরাল নেটওয়ার্ক), ইত্যাদি প্রক্রিয়ায় সাধারণত উপাত্ত বিশ্লেষণ করা হয়।
* **গুচ্ছকরণ (ক্লাস্টারিং)**
এই প্রক্রিয়ায় উপাত্তসমূহকে নির্দিষ্ট বৈশিষ্ট্যের ভিত্তিতে শ্রেণীবদ্ধ করা হয়। একটি নির্দিষ্ট শ্রেণীর উপাত্তগুলির মধ্যে সর্বোচ্চ সাদৃশ্য বজায় রাখা এবং দুইটি ভিন্ন শ্রেণীর উপাত্তগুলির মধ্যে সর্বনিম্ন সাদৃশ্য বজায় রাখা গুচ্ছকরণের উদ্দেশ্য।
* **সম্পর্কস্থাপন (অ্যাসোসিয়েশন)**
এই প্রক্রিয়ায় পূর্বের কোন লিখিত নথিবিবণীতে (রেকর্ডে) যেসব উপাত্ত এসাথে অবস্থান করে তাদের মধ্যে সম্পর্কস্থাপন করা হয়।
* **অনুক্রম আবিষ্কার (সিকুয়েন্স ডিসকভারি)**
এই প্রক্রিয়ায় সময়ের ভিত্তিতে এবং ক্রমানুসারে উপাত্ত শ্রেণীবদ্ধ করা হয়।

## আরও দেখুন
* জিনভিত্তিক অ্যালগরিদম
* বিগ ডাটা
* জৈব তথ্যবিজ্ঞান
* ন্যাশনাল সিকিউরিটি এজেন্সি

## তথ্যসূত্র

## বহিঃসংযোগ

* 


বিষয়শ্রেণী:রৌপ বিজ্ঞান
পিক্সার

থাম্ব|265x265পিক্সেল|এমেরিভিলের পিক্সার ক্যাম্পাসে স্টিভ জবস বিল্ডিং
**পিক্সার অ্যানিমেশন স্টুডিও** () (, লোগোতে PIXAR) যার পূর্বের নাম **দ্যা গ্রফিক্স গ্রুপ** , একটি মার্কিন কম্পিউটার অ্যানিমেশন চলচ্চিত্র নির্মাণ প্রতিষ্ঠান যা মার্কিন যুক্তরাষ্ট্রের ইমেরিভিলে, ক্যালিফোর্নিয়ায় অবস্থিত। তারা জনপ্রিয়তা পায় সিজিআই চলচ্চিত্রগুলো তৈরির জন্য যা ফটোরিয়েলিস্টিক রেনডার ম্যানের সাথে মিলে নির্মাণ হয়ে ছিল। ১৯৭৯ সালে পিক্সার প্রথমে দ্যা গ্রাফিক্স গ্রুপ নামে লুকাস ফিল্মের কম্পিউটার বিভাগের অধীনস্থ প্রতিষ্ঠান হিসেবে যাত্রা শুরু করে। এটি ১৯৮৬ অন্যের অধিনে চলে যায় যখন অ্যাপল ইনকর্পোরেটেড ও পিক্সারের সহপ্রতিষ্ঠাতা স্টিভ জবস এর অধিকাংশ ফ্রেঞ্ছাইসি কিনে নেয়। ২০০৬ সালে দ্য ওয়াল্ট ডিজনি কোম্পানি জবসের পিক্সারকে ৭৪০ কোটি ডলার অংশীদারত্ব কিনে নেয়, যা ডিজনিকে পিক্সারের সবচেয়ে বড় শেয়ারহোল্ডার বানায়।

পিক্সার ১৯৯৫-তে *[[টয় স্টোরি]]* দিয়ে শুরু করে এখন পর্যন্ত ১৪টি অ্যানিমেশন চলচ্চিত্র তৈরি করেছে। সবকটি চলচ্চিত্রই লক্ষ পূরণে সফল হয়; এর মধ্যে *[[কারস্ ২]]* পিক্সারের জন্য সবচেয়ে বেশি বাণিজ্যিক সাফল্য বয়ে আনে। সবকটিই হলিউড ভিত্তিক চলচ্চিত্রের সাফল্যের জরিপ সংস্থা সিনেমাস্কোর A(এ) দিয়ে চিহ্নিত করে।  তারা বিভিন্ন স্বল্পদৈর্ঘ্যের চলচ্চিত্রও প্রযোজনা করে থাকে। ২০১৩ সালের জুলাই পর্যন্ত তাদের চলচ্চিত্রগুলো বিশ্বব্যাপী ৮৩০ কোটি ডলার আয় করে এবং যা তাদের গড়ে প্রতিটি সিনেমার জন্য ৫৮ কোটি ৯০ লাখ করে আয় হয়।

এই নির্মাতারা এখন পর্যন্ত ২৭টি অস্কার পুরস্কার, ৭টি গোল্ডেন গ্লোব পুরস্কার, ১১টি গ্র্যামি এ্যাওয়ার্ডসহ এছাড়া আরো অনেক পুরস্কার লাভ করে তাদের অসাধারণ চলচ্চিত্র নির্মাণের জন্য। ২০০১-এর পর থেকে পিক্সারের অধিকাংশ চলচ্চিত্র একাডেমি পুরস্কারের সেরা অ্যানিমেশন চলচ্চিত্র বিভাগে পুরস্কারের জন্য মনোনীত হয়েছে, এর মধ্যে ২টি বাদে ৭টিই পুরস্কার পেয়েছে; ফাইন্ডিং নিমু, দ্য ইনক্রেডেবলস, র‌্যাটাটুই (চলচ্চিত্র), ওয়াল-ই, আপ, টয় স্টোরি ৩ এবং ব্রেভ। আপ এবং টয় স্টোরি ৩ দ্বিতীয় ও তৃতীয় অ্যানিমেশন চলচ্চিত্র যা একাডেমি পুরস্কারের সেরা চলচ্চিত্রের মর্যাদা লাভ করে।

## আরও দেখুন
* স্টিভ জবস
* দ্য ওয়াল্ট ডিজনি কোম্পানি

## তথ্যসূত্র

## বহিঃসংযোগ
* 
* 
* 
* List of the 40 founding employees of Pixar


বিষয়শ্রেণী:১৯৭৯-এ প্রতিষ্ঠিত কোম্পানি
বিষয়শ্রেণী:১৯৮৬-এ ক্যালিফোর্নিয়ায় প্রতিষ্ঠিত
বিষয়শ্রেণী:মার্কিন অ্যানিমেশন স্টুডিও
বিষয়শ্রেণী:এমরিভিল, ক্যালিফোর্নিয়া ভিত্তিক কোম্পানি
বিষয়শ্রেণী:ডিজনি প্রোডাকশন স্টুডিও
বিষয়শ্রেণী:যুক্তরাষ্ট্রের চলচ্চিত্র প্রোডাকশন কোম্পানি
পিক্সার
বিষয়শ্রেণী:ওয়াল্ট ডিজনি কোম্পানির সহযোগী
বিষয়শ্রেণী:ওয়াল্ট ডিজনি স্টুডিও
বিষয়শ্রেণী:ডিজনি অধিগ্রহণ
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:চলচ্চিত্র স্টুডিও
কেভিন কার্টার

**কেভিন কার্টার** (১৩ সেপ্টেম্বর ১৯৬০ &ndash; ২৭ জুলাই ১৯৯৪) ছিলেন একজন দক্ষিণ আফ্রিকান পুরস্কার-বিজয়ী ফটোসাংবাদিক এবং ব্যাং-ব্যাং ক্লাবের সদস্য। ১৯৯৩ সালের সুদান দুর্ভিক্ষের ছবি তুলে তিনি পুলিৎজার পুরস্কার পান। তিনি ৩৩ বছর বয়সে আত্মহত্যা করেন। ২০১০ সালের ফিচার চলচ্চিত্র *[[দ্য ব্যাং ব্যাং ক্লাব (সিনেমা)|দ্য ব্যাং ব্যাং ক্লাবে]]* তার কাহিনী বর্ণিত হয়েছে যেখানে তার চরিত্রে অভিনয় করেছেন টেইলর কিটস্চ।

## কর্মজীবন
প্রথমে খেলাধুলার ফটো সাংবাদিকতার মধ্য দিয়ে কর্ম জীবন শুরু করেন। বর্নবাদ এর কারণে পরে তিনি জোহার্নেসবাগ র্স্টার এ চলে আসেন। ১৯৯৩ সালের মার্চে এ কেভিন কার্টার সুদান আসেন এবং দুর্ভিক্ষের ফটো তোলেন।

## মৃত্যু
২৭ জুলাই, ১৯৯৪ সালে তিনি মাঠ এবং পাঠ কেন্দ্রের পাশে ব্রামফন্টেইনের দিকে গাড়ি চালিয়ে যেতে থাকেন, যে এলাকায় তিনি শৈশবে খেলতেন, এবং তিনি একদিকে তার পিকাপ ট্রাকের হোস পাইপ এবং অন্যদিকে ড্রাইভারের জানালার পাশে বেঁধে আত্মহত্যা করেন। তিনি ৩৩ বছর বয়সে কার্বন মনোক্সাইড বিষক্রিয়ায় মারা যান। তার আত্মহত্যার নোটের কিয়দংশঃ

:"I'm really, really sorry. The pain of life overrides the joy to the point that joy does not exist... depressed ... without phone ... money for rent ... money for child support ... money for debts ... money!!! ... I am haunted by the vivid memories of killings and corpses and anger and pain ... of starving or wounded children, of trigger-happy madmen, often police, of killer executioners ... I have gone to join Ken if I am that lucky."

## তথ্যসূত্র
 
* 
* "The Death of Kevin Carter: Casualty of the Bang Bang Club" HBO documentary. 17 August 2006,
* "The boy who became a postcard" (Ehagakini Sareta Shōnen). Akio Fujiwara 2005. 

## বহিঃসংযোগ
* Pulitzer Prize-winning photo of the girl in Sudan

বিষয়শ্রেণী:১৯৬০-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি
বিষয়শ্রেণী:দ্য নিউ ইয়র্ক টাইমস ভিজুয়াল সাংবাদিক
বিষয়শ্রেণী:জোহানেসবার্গের ব্যক্তি
বিষয়শ্রেণী:আত্মহত্যাকারী আলোকচিত্রী
বিষয়শ্রেণী:দক্ষিণ আফ্রিকান ফটো সাংবাদিক
বিষয়শ্রেণী:ফিচার ফটোগ্রাফির জন্য পুলিৎজার পুরস্কার বিজয়ী
বিষয়শ্রেণী:দক্ষিণ আফ্রিকার রোমান ক্যাথলিক
বিষয়শ্রেণী:দক্ষিণ আফ্রিকান ফটোগ্রাফার
বিষয়শ্রেণী:কার্বন মনোক্সাইড বিষক্রিয়া দ্বারা আত্মহত্যা
বিষয়শ্রেণী:দক্ষিণ আফ্রিকায় আত্মহত্যা
বিষয়শ্রেণী:ব্যাং-ব্যাং ক্লাব
বিষয়শ্রেণী:আলোকচিত্রশিল্পী
বিষয়শ্রেণী:১৯৯৪-এ আত্মহত্যা
স্গোম-পো-ত্শুল-খ্রিম্স-স্ন্যিং-পো

**স্গোম-পো-ত্শুল-খ্রিম্স-স্ন্যিং-পো** () (১১১৬-১১৬৯) দ্বাদশ শতাব্দীর একজন বিখ্যাত তিব্বতী বৌদ্ধ পণ্ডিত ছিলেন যিনি দ্বাগ্স-ল্হা-স্গাম-পো () নামক বৌদ্ধবিহারের দ্বিতীয় প্রধান ছিলেন।

## জন্ম ও পরিবার
স্গোম-পো-ত্শুল-খ্রিম্স-স্ন্যিং-পো ১১১৬ খ্রিষ্টাব্দে গ্ন্যাল-বোং-স্ন্যি () নামক স্থানে স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পণ্ডিতের জ্যৈষ্ঠ ভ্রাতা র্গ্যা-বা-সে-রের () ঔরসে ত্শে-ল্চাম () নামক মহিলার গর্ভে প্রথম সন্তান রূপে জন্মগ্রহণ করেন। তার তৃতীয় ভ্রাতা রোগ-ছুং পরবর্তীকালে স্গোম-ছুং-শেস-রাব-ব্যাং-ছুব নামে বিখ্যাত হন।

## শিক্ষা
তার দশ বছর বয়সে তার পিতা মাতা তাকে স্গাম-পো-পা-ব্সোদ-নাম্স-রিন-ছেনের নিকটে নিয়ে গেলে তিনি তাকে 'দ্জাম-গ্লিং-গ্রাগ্স-পা () নাম দেন। ষোল বছর বয়সে স্গাম-পো-পা-ব্সোদ-নাম্স-রিন-ছেন তাকে দীক্ষা দেন। কুড়ি বছর বয়সে তার নাম রাখা হয় ত্শুল-খ্রিম্স-স্ন্যিং-পো।

## ধর্মীয় দ্বন্দ্বে ভূমিকা
১১৫০ খ্রিষ্টাব্দে তিনি দ্বাগ্স-ল্হা-স্গাম-পো () নামক বৌদ্ধমঠের প্রধান লামা নির্বাচিত হন ও তিনি ঐ পদে উনিশ বছর ছিলেন। ১১৬০ খ্রিষ্টাব্দে তিব্বতে বিভিন্ন বৌদ্ধ মঠের মধ্যে সংঘর্ষ শুরু হলে লাসা শহরের তিব্বত সম্রাট স্রোং-ব্ত্সন-স্গাম-পো দ্বারা নির্মিত জোখাং সহ বিভিন্ন প্রাচীন বৌদ্ধমঠের ক্ষতি সাধিত হয়। ১১৬৬ খ্রিষ্টাব্দে স্গোম-পো-ত্শুল-খ্রিম্স-স্ন্যিং-পো এই সংঘর্ষের প্রতিরোধের ব্যাপারে মধ্যস্থতা করেন ও তার শিষ্য ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পাকে ভবিষ্যতের সমস্ত সংঘর্ষ ও বৌদ্ধ মঠ ধ্বংস প্রতিরোধের দায়িত্ব দেন।

## তথ্যসূত্র

## আরো পড়ুন
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;463–465.

বিষয়শ্রেণী:কাগ্যু
বিষয়শ্রেণী:১১১৬-এ জন্ম
বিষয়শ্রেণী:১১৬৯-এ মৃত্যু
কুইন্টন ডি কক

**কুইন্টন ডি কক** (; জন্ম: ১৭ ডিসেম্বর, ১৯৯২) জোহানেসবার্গে জন্মগ্রহণকারী দক্ষিণ আফ্রিকান ক্রিকেটার। এছাড়াও তিনি ঘরোয়া ক্রিকেটে গটেং এবং হাইভেল্ড লায়ন্সের পক্ষ হয়ে খেলছেন। আন্তর্জাতিক পর্যায়ে দক্ষিণ আফ্রিকা দলে তিনি উইকেট-কিপার কাম ব্যাটসম্যান হিসেবে দায়িত্ব পালন করেন। এরপূর্বে তিনি অনূর্ধ্ব-১৯ দলে প্রতিনিধিত্ব করেছেন। ২০১৩ সালের ইন্ডিয়ান প্রিমিয়ার লিগে তিনি সানরাইজার্স হায়দরাবাদের সাথে চুক্তিবদ্ধ হয়েছেন। কিন্তু দলে তেমন কোন অবদান রাখতে পারেননি। ১৮ ফেব্রুয়ারি, ২০১৩ তারিখে দক্ষিণ আফ্রিকায় অনুষ্ঠিত টুয়েন্টি২০ আন্তর্জাতিকে ১২৬ রান করে দ্বিতীয় সর্বোচ্চ রান সংগ্রহকারীর তালিকায় অন্তর্ভুক্ত হন।

## ক্রীড়া জীবন
২১ ডিসেম্বর, ২০১২ তারিখে টুয়েন্টি২০ পর্যায়ে দক্ষিণ আফ্রিকা দলে সর্বপ্রথম অংশগ্রহণ করেন ডি কক। ঐ খেলায় দক্ষিণ আফ্রিকা নিউজিল্যান্ড দলকে মাত্র ৮৬ রানে অল-আউট করে। ফলে স্বাগতিক দক্ষিণ আফ্রিকা খুব সহজেই ৮ উইকেটের ব্যবধানে নিউজিল্যান্ডকে পরাভূত করে। অভিষেকেই চমক দেখান ডি কক। তিনি ২৩ বলে অপরাজিত ২৮ রান করেন। এছাড়াও উইকেট-রক্ষক হিসেবে দুইটি ক্যাচ গ্লাভসে বন্দী করেন।

একদিনের দলে অভিষিক্ত হন ১৯ জানুয়ারি, ২০১৩ তারিখে। দক্ষিণ আফ্রিকার পার্লের বোল্যান্ড পার্ক স্টেডিয়ামে অনুষ্ঠিত নিউজিল্যান্ড দলের বিরুদ্ধে তিনি অংশগ্রহণ করেন। জানা যায় যে, তিনি সাবেক অবসরপ্রাপ্ত দক্ষিণ আফ্রিকান উইকেট-কিপার ব্যাটসম্যান মার্ক বাউচারের কাছ থেকে প্রশিক্ষণ লাভ করেছিলেন ও উজ্জ্বীবিত হয়েছিলেন। তার অনুপস্থিতিতে ওডিআই সিরিজে নিউজিল্যান্ডের বিরুদ্ধে ডি কক স্থলাভিষিক্ত হন। অভিষেক সিরিজের দ্বিতীয় খেলা থেকেই তিনি গ্রেইম স্মিথের সাথে উদ্বোধনীতে ব্যাটিং করছেন।

## [[ইন্ডিয়ান প্রিমিয়ার লিগ]]

## আরও দেখুন
* এবি ডি ভিলিয়ার্স
* দক্ষিণ আফ্রিকা জাতীয় ক্রিকেট দল
* ২০১৩-১৪ পাকিস্তান ক্রিকেট দলের দক্ষিণ আফ্রিকা সফর

## তথ্যসূত্র

## বহিঃসংযোগ
* 
* 

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান উইকেট-রক্ষক
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:লখনউ সুপার জায়ান্টসের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:ডারবান'স সুপার জায়ান্টসের ক্রিকেটার
বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:উইকেট-রক্ষক
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:লায়ন্সের ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:ইস্টার্নসের ক্রিকেটার
বিষয়শ্রেণী:টাইটান্সের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:কেপ টাউন ব্লিৎজের ক্রিকেটার
বিষয়শ্রেণী:নর্দার্নসের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:মেলবোর্ন রেনেগেডসের ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেট অধিনায়ক
তনুশ্রী চক্রবর্তী

**তনুশ্রী চক্রবর্তী** একজন বাঙালি মডেল এবং অভিনেত্রী। তনুশ্রী চক্রবর্তী পেশায় একজন ভারতীয় বাংলা অভিনেত্রী

## শৈশব ও শিক্ষা

তনুশ্রী মর্ডান হাই স্কুল থেকে স্কুলজীবনের শিক্ষা সমাপ্ত করেন। পরে কলকাতা বিশ্ববিদ্যালয়ের অধীনে বাসন্তী দেবী কলেজ থেকে রাষ্ট্রবিজ্ঞানে গ্রাজ্যুয়েশন করেন।

## জীবন

তনুশ্রী স্কুল সমাপ্ত করার পরেই মডেল হবার সুযোগ লাভ করেন। এরপর তিনি বেশকিছু পণ্যের বিজ্ঞাপন-এ অংশ নেন। তিনি কমলেশ্বর মুখোপাধ্যায় পরিচালিত *উড়ো চিঠি*তে অভিনয়ের মাধ্যমে জনপ্রিয় হন।

## অভিনীত চলচ্চিত্র

## রাজনৈতিক জীবন
২০২১ সালের বিধানসভা নির্বাচনে বিজেপির প্রার্থী হয়ে তিনি ২১ হাজার ভোটের ব্যবধানে শ্যামপুরে আসনে হেরেছেন।

## আরও দেখুন
* দেব
* শ্রাবন্তী চট্টোপাধ্যায়
* পরমব্রত চট্টোপাধ্যায়
* আবীর চট্টোপাধ্যায়

## তথ্যসূত্র

## বহিঃসংযোগ
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাঙালি মডেল
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাঙালি নারী মডেল
বিষয়শ্রেণী:হায়দ্রাবাদ, ভারতের নারী মডেল
বিষয়শ্রেণী:কলকাতার অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কলকাতার নারী মডেল
বিষয়শ্রেণী:হায়দ্রাবাদ, ভারতের অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
রোমিও (২০১১-এর চলচ্চিত্র)

***রোমিও*** সুজিত মন্ডল পরিচালিত, দেব, শুভশ্রী গাঙ্গুলী, সব্যসাচী চক্রবর্তী, লাবণী সরকার পরিচালিত ২০১১ সালের একটি রোমান্টিক চলচ্চিত্র। সংগীত পরিচালক জিৎ গাঙ্গুলী এই চলচ্চিত্রের সংগীত পরিচালনা করেন। ৪ঠা নভেম্বর, ২০১১ সালে মুক্তিপ্রাপ্ত এই চলচ্চিত্রটি তেলুগু চলচ্চিত্র কিশোর কুমার পর্দাসনীর  *কঁচেম ইস্টম, কঁচেম কষ্টম*-এর পুননির্মান। এই চলচ্চিত্রটি সুপার হিট হয়। অভিনয় করেছিলেন সিদ্ধার্থ ও তামান্না ।

## কাহিনি
*পূজা* (শুভশ্রী গাঙ্গুলী) তার বাবা *চ্যাটার্জী*র (কৌশিক বন্দ্যোপাধ্যায়) স্নেহে বড় হয়। বাবার জন্য *পূজা* সবই করতে পারে। এক পর্যায়ে সে লেখাপড়ার জন্য কলকাতায় আসে। এখানে সে তার আঙ্কেল *দিবাকর*-এর (বিশ্বজিৎ চক্রবর্তী) বাসায় থাকে। আঙ্কেলের মেয়ে *স্বাতী*র একদল বন্ধু আছে। এরমধ্যে অন্যতম *সিদ্ধার্থ* (দেব)। সে সবকিছু নিয়েই মজা করে।

*সিদ্ধার্থ*র অনেক মেয়েবন্ধু আছে। তার মুখে সর্বদাই হাসি থাকে। তাকে দেখে কেউ বুঝতে পারে না তার মা *নন্দিনী* (লাবণী সরকার) এবং বাবা *অভিরাজ* (সব্যসাচী চক্রবর্তী) আলাদা থাকে।

*সিদ্ধার্থ* ও *পূজা* একে অপরকে ভালবেসে ফেলে। *পূজা*র বাবার কাছে এ কথা বললে সে বলে *সিদ্ধার্থ*র কাছে সে মেয়েকে দিতে রাজি আছে। কিন্তু তার আগে তাদের বাবা-মাকে এক করতে হবে। *পূজা* তার বাবার মনে আঘাত দিয়ে পালিয়ে বিয়ে করবে না। অতঃপর তারা দুজনে এই চেষ্টা করতে লাগল। কিন্তু অনেক চেষ্টার পরেও তারা সক্ষম হয় না। এক পর্যায়ে *সিদ্ধার্থ* আর *পূজা*র মধ্যে ঝগড়াও হয়। কিন্তু পরে *সিদ্ধার্থ* ঝগড়া মিটিয়ে নেয়।

অবশেষে অনেক চেষ্টার পর *অভিরাজ* নিজের ভুল বুঝতে পেরে *নন্দিনী*র কাছে ফিরে আসে। দুই পরিবার এই বিয়েতে সম্মত হয়।

## অভিনয়ে

* *সিদ্ধার্থ রায়* বা *সিধু* চরিত্রে দেব
* *পূজা চ্যাটার্জী* চরিত্রে শুভশ্রী গাঙ্গুলী
* *অভিরাজ রায়* চরিত্রে সব্যসাচী চক্রবর্তী
* *নন্দিনী রায়* চরিত্রে লাবণী সরকার
* *দিবাকর* চরিত্রে বিশ্বজিৎ চক্রবর্তী
* *মি. চ্যাটার্জী* চরিত্রে কৌশিক বন্দ্যোপাধ্যায়
* *সিধুর বন্ধু* চরিত্রে পার্থসারথী দেব

## সংগীত

এই চলচ্চিত্রের অ্যালবামে মোট ৬টি গান রয়েছে। সব কটিই জিৎ গাঙ্গুলীর সুর দেয়া। গান লিখেছেন প্রিয় চট্টোপাধ্যায়, চন্দ্রানী গঙ্গোপাধ্যায় ও প্রসেন

## তথ্যসূত্র

বিষয়শ্রেণী:২০১১-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:২০১১-এর হাস্যরসাত্মক চলচ্চিত্র
পল ওয়াকার

**পল উইলিয়াম ওয়াকার চতুর্থ** (সেপ্টেম্বর ১২, ১৯৭৩ - &nbsp;– নভেম্বর ৩০ ২০১৩) ছিলেন একজন মার্কিন চলচ্চিত্র অভিনেতা। তিনি ১৯৯৯ সালে ব্যবসা সফল চলচ্চিত্র ভার্সিটি ব্লুস-এ অভিনয়ের জন্য পরিচিত হয়ে ওঠেন এবং সম্ভবত: খ্যাতি অর্জন করেন *ফাস্ট অ্যান্ড ফিউরিয়াস* চলচ্চিত্রে "ব্রায়ান ও'কনার" চরিত্রে অভিনয়ের জন্য। তার অভিনীত অন্যান্য চলচ্চিত্রগুলো হচ্ছে *এইট বিলো*, *ইনটু দি ব্লু*, *শি'জ অল দ্যাট*, এবং *টেকার্স*। তাকে *ন্যাশনাল জিওগ্রাফিক চ্যানেলের* "এক্সপেডিশন গ্রেট হোয়াইট" সিরিজেও দেখা গেছে। ওয়াকার ৩০ নভেম্বর, ২০১৩ আরোহী হিসেবে এক গাড়ি দুর্ঘটনায় ভ্যালেন্সিয়া, সান্তা ক্লারিটা, ক্যালিফোর্নিয়া নিহত হন।

## প্রাথমিক জীবন
পল ওয়াকার ১৯৭৩ সালের ১২ সেপ্টেম্বর ক্যালিফোর্নিয়ার গ্ল্যান্ডেল শহরে জন্মগ্রহণ করেন। সে আইরিশ, ইংরেজ এবং জার্মান বংশদ্ভুত।

## চলচ্চিত্রের তালিকা

## মৃত্যু
৩০ নভেম্বর তারিখে ওয়াকার এবং তার বন্ধু রজার রোডস্‌ ফিলিপাইনে হাইয়ান দুর্গতদের জন্য ওয়াকারের নিজস্ব সংস্থা ‘রিচ আউট ওয়ার্ল্ডওয়াইড’ একটি অনুষ্ঠানে থেকে ফিরে আসার সময় দুর্ঘটনায় আক্রান্ত হন। চালক নিয়ন্ত্রণ হারালে গাড়িটি রাস্তার পাশের লাইট পোস্ট ও গাছের সাথে আঘাত করে এবং তাতে আগুন ধরে যায়। লস এঞ্জেলস্‌-এর কাউন্ট্রি শেরিফ শাখা থেকে জানানো হয় যে, ঘটনাস্থলে দু'জনের মৃত্যু হয়েছে। পলের জনসংযোগ কর্মকর্তা অ্যামি ভ্যান আইডেন প্রথম এই খবর জানান।

## তথ্যসূত্র

## বহিঃসংযোগ
* পল ওয়াকার ডটকম

বিষয়শ্রেণী:১৯৭৩-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:মার্কিন খ্রিস্টান
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন জনহিতৈষী
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:ক্যালিফোর্নিয়ার সমাজকর্মী
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন পুরুষ মডেল
বিষয়শ্রেণী:মার্কিন সোপ অপেরা অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:হলিউড হিলসের ফরেস্ট লন মেমোরিয়াল পার্কে সমাহিত
বিষয়শ্রেণী:খ্রিস্টধর্মে ধর্মান্তরিত
বিষয়শ্রেণী:মার্কিন যুক্তরাষ্ট্রে অগ্নিকাণ্ডে মৃত্যু
বিষয়শ্রেণী:ক্যালিফোর্নিয়ার অভিনেতা
বিষয়শ্রেণী:ক্যালিফোর্নিয়ায় দুর্ঘটনাজনিত মৃত্যু
বিষয়শ্রেণী:ক্যালিফোর্নিয়ার পুরুষ মডেল
'জিগ-র্তেন-ম্গোন-পো-রিন-ছেন-দ্পাল

থাম্ব|'জিগ-র্তেন-ম্গোন-পো-রিন-ছেন-দ্পাল
**'জিগ-র্তেন-ম্গোন-পো-রিন-ছেন-দ্পাল** () (১১৪৩-১২১৭) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।

## প্রথম জীবন
'জিগ-র্তেন-ম্গোন-পো-রিন-ছেন-দ্পাল তিব্বতের খাম্স অঞ্চলের ত্শু-ঙ্গু শহরে স্ক্যু-রা পরিবারগোষ্ঠীতে ১১৪৩ খ্রিষ্টাব্দে জন্মগ্রহণ করেন। জন্মের পরে তার নাম রাখা হয় দ্বাল-'বার-থার ()। পরবর্তীকালে তার নাম পরিবর্তন করে ব্ত্সুন-পা-স্ক্যাব্স () রাখা হয়। পনেরো বছর বয়সে তার পিতা ও তার পরের বছর তার মাতার মৃত্যু হলে ব্ত্সুন-পা-স্ক্যাব্স প্রতিবেশিদের বাড়িতে পুঁথি পড়ে উপার্জন করে বহু কষ্টে জীবনধারণ করতেন।

## শিক্ষা
থাম্ব|লাদাখের লামায়ুরু বৌদ্ধবিহারে রক্ষিত 'জিগ-র্তেন-ম্গোন-পো-রিন-ছেন-দ্পালের মূর্তি
পঁচিশ বছর বয়সে তিনি ফাগ-মো-গ্রু-পা-র্দো-র্জে-র্গ্যাল-পোর নিকটে গিয়ে তার নিকটে বোধিচিত্ত ও মহামুদ্রা সম্বন্ধে জ্ঞানলাভ করেন। এরপর ফাগ-মো-গ্রু-পা-র্দো-র্জে-র্গ্যাল-পোর উপদেশে তিনি বোধিসত্ত্ব শপথ]] গ্রহণ করেন। ফাগ-মো-গ্রু-পা-র্দো-র্জে-র্গ্যাল-পোর মৃত্যুর পরে তিনি ত্সি-লুং-পা নামক এক পন্ডিতের নিকট মার্গফল বা লাম-'ব্রাস () সম্বন্ধে শিক্ষালাভ করেন। এরপর তিনি দ্ব্যে-ছুং নামক স্থানে পাঁচ বছর সাধনা করেন। এই সময় তিনি কুষ্ঠ রোগে আক্রান্ত হন। পঁয়ত্রিশ বছর বয়সে তিনি বৌদ্ধ ভিক্ষুতে পরিণত হন।

## পরবর্তী জীবন ও রচনা
১১৭৯ খ্রিষ্টাব্দে তিনি 'ব্রি-কুং বৌদ্ধবিহার স্থাপন করে 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠা করেন। মহামুদ্রা সংক্রান্ত তার শিক্ষা ফ্যাং-ছেন-ল্ঙ্গা-ল্দান () নামক গ্রন্থে লিপিবদ্ধ রয়েছে। এছাড়াও দ্গোংস-গ্চিগ () এবং থেগ-ছেন-ব্স্তান-পা'ই-স্ন্যিং-পো () নামক গ্রন্থে তার দর্শন ও শিক্ষা সম্বন্ধে লেখা রয়েছে। 

## তথ্যসূত্র

## আরো পড়ুন
* Liu Kuo-wei. 2001.'Jig rten mgon po and the Single Intention (dgongs gcig): His View on Bodhisattva Vow and Its Influence on Medieval Tibetan Buddhism. Doctoral dissertation, Harvard University.
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;596–601.
* Sobisch, Jan-Ulrich. 2202. Three-Vow Theories in Tibetan Buddhism. Wiesbaden: Verlag, pp.&nbsp;329–35.
* Sperling, Elliot. 1987. "Some Notes on the Early 'Bri-gung-pa Sgom-pa." Journal of the Tibet Society, pp.&nbsp;33–56.

বিষয়শ্রেণী:১১৪৩-এ জন্ম
বিষয়শ্রেণী:১২১৭-এ মৃত্যু
বিষয়শ্রেণী:দ্রিকুং কাগ্যু
গ্লিং-রাস-পা-পে-মা-র্দো-র্জে

thumb|গ্লিং-রাস-পা-পাদ-মা-র্দো-র্জে
**গ্লিং-রাস-পা-পে-মা-র্দো-র্জে** () (১১২৮-১১৮৮) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।

## প্রথম জীবন
গ্লিং-রাস-পা-পে-মা-র্দো-র্জে ১১২৮ খ্রিষ্টাব্দে তিব্বতের স্ম্যাং-স্তোদ অঞ্চলে গ্লিং-স্মাদ পরিবারগোষ্ঠীতে জন্মগ্রহণ করেন। শৈশবে তিনি তার চিকিৎসক পিতার নিকটে চিকিৎসাশাস্ত্র সম্বন্ধে শিক্ষা নেওয়া শুরু করলেও মাত্র বারো বছর বয়সে তার পিতার মৃত্যু হলে এই শিক্ষালাভ থেকে তাকে বিরত হতে হয়। ষোল বছর বয়সে তিনি বৌদ্ধ ভিক্ষুতে পরিণত হয়ে তিনি র্ন্যিং মা তত্ত্ব সম্বন্ধে শিক্ষালাভ করেন। কিন্তু কয়েকদিন পরে জো-মো-স্মান-মো () নামক এক মহিলাকে বিবাহ করে তিনি সন্ন্যাসধর্ম থেকে পিছু হটেন।

## শিক্ষা
গ্লিং-রাস-পা-পে-মা-র্দো-র্জে এবং তার স্ত্রী জো-মো-স্মান-মো দুজনে খ্যুং-ত্শাং-পা-য়ে-শেস-ব্লা-মা () নামক বৌদ্ধ পণ্ডিতের নিকট রাস-ছুং-স্ন্যান-র্গ্যুদ () সম্বন্ধে শিক্ষালাভ করেন। সায়ত্রিশ বছর বয়সে গ্লিং-রাস-পা-পে-মা-র্দো-র্জে বিখ্যাত বৌদ্ধ পণ্ডিত ফাগ-মো-গ্রু-পা-র্দো-র্জে-র্গ্যাল-পোর নিকটে শিক্ষাগ্রহণ করেন।

## তথ্যসূত্র

## আরো পড়ুন
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;659–664.
* Martin, Dan. 1979. “Gling-ras-pa and the Founding of the 'Brug-pa School.” The Tibet Society Bulletin, vol. 13 (June), pp.&nbsp;56–69.
* Miller, W. Blythe. 2005. “The Vagrant Poet and the Reluctant Scholar: A Study of the Balance of Iconoclasm and Civility in the Biographical Accounts of Two Founders of the 'Brug pa Bka' brgyud Lineages” Journal of the International Association of Buddhist Studies, vol. 28, no. 2, pp.&nbsp;369–410.

বিষয়শ্রেণী:১১২৮-এ জন্ম
বিষয়শ্রেণী:১১৮৮-এ মৃত্যু
বিষয়শ্রেণী:দ্রুকপা কাগ্যু
তোরিচেল্লির সমীকরণ

**তোরিচেল্লির সমীকরণ** চিরায়ত বলবিদ্যার একটি সমীকরণ বিশেষ। এই সমীকরণের মাধ্যমে সময়কাল অজ্ঞাত থাকলেও সমত্বরণে গতিশীল কোন বস্তুর অন্তিম গতিবেগ নির্ধারণ করা যায়। এই সমীকরণটি নির্ণয় করেন সপ্তদশ শতাব্দীর পদার্থবিদ ইভাঞ্জেলিস্তা তোরিচেল্লি।

## সমীকরণ

ধরা যাক, কোন বস্তুর প্রারম্ভিক গতিবেগ \boldsymbol{u}। ঐ বস্তু \boldsymbol{t} সময়ে \boldsymbol{a} ত্বরণ লাভ করে \boldsymbol{v} অন্তিম গতিবেগে পৌছলে, গতিসূত্রানুসারে
:v =u +at

উভয়পক্ষের বর্গ করলে,
:v^2 = (u + at)^2 = u^2 + 2aut + a^2t^2\,\!

t সময়ে ঐ বস্তুর সরণ \boldsymbol{\Delta x} হলে, গতিসূত্রানুসারে,
:\Delta x = ut + a\frac{t^2}2
:বা, t^2 = 2\frac{\Delta x - ut}{a}

t^2 এর মান প্রথম সমীকরণে বসিয়ে তোরিচেল্লির সমীকরণ পাওয়া যায়, 
: v^2 = u^2 + 2aut + a^2\left(2\frac{\Delta x - ut}{a}\right)
:বা, v^2 = u^2 + 2aut + 2a(\Delta x - ut)
:বা, v^2 = u^2 + 2aut + 2a\Delta x - 2aut\,\!
:বা, v^2 = u^2 + 2a\Delta d\,\!

বিষয়শ্রেণী:চিরায়ত বলবিজ্ঞান
বিষয়শ্রেণী:সমীকরণ
আসআদ মাদানি

থাম্ব|প্রধানমন্ত্রী মনমোহন সিং আসাদ মাদনীর সংসদীয় ভাষণ প্রকাশ করছেন

**সাইয়্যেদ আসআদ মাদানি **(এপ্রিল ২৭, ১৯২৮ খ্রিষ্টাব্দ-ফেব্রুয়ারি ৬, ২০০৬ খ্রিষ্টাব্দ)** **(হিন্দি: सय्यद असद मदनी , উর্দু: سید اسعد مدنے ) ছিলেন একজন ভারতীয় দেওবন্দি আলেম, রাজনীতিবিদ এবং ইসলামি ব্যক্তিত্ব। তিনি জমিয়তে উলামায়ে হিন্দের প্রেসিডেন্ট ছিলেন। এছাড়াও তিনি দারুল উলুম দেওবন্দের শাইখুল হাদীস এবং নির্বাহী পরিষদের (মজলিসে শূরা) সদস্য ছিলেন। ১৯৭১ সালে বাংলাদেশের স্বাধীনতা যুদ্ধ শুরু হলে ভারতের মুসলমান সমাজে বাংলাদেশের স্বাধীনতার পক্ষে প্রবল জনমত গঠনের কাজ করেন মাওলানা আসআদ মাদানি। এর স্বীকৃতিস্বরূপ ২০১৩ খ্রিস্টাব্দে বাংলাদেশ সরকার তাকে মরণোত্তর *[[বাংলাদেশ মুক্তিযোদ্ধা মৈত্রী সম্মাননা]]*য় ভূষিত করে। দক্ষিণ আফ্রিকায় দেওবন্দ আন্দোলনের প্রসারে তার ভূমিকা রয়েছে।

## তথ্যসূত্র

## আরও দেখুন
* দেওবন্দি ব্যক্তিত্বের তালিকা

## গ্রন্থপঞ্জি
* 
* 
* 
* মুক্তিযুদ্ধের এক বিদেশি বন্ধুর কথা

বিষয়শ্রেণী:ইসলামি ব্যক্তিত্ব
বিষয়শ্রেণী:মুসলিম ধর্ম প্রচারক
বিষয়শ্রেণী:মুসলিম পণ্ডিত
বিষয়শ্রেণী:মুসলিম রাজনীতিবিদ
বিষয়শ্রেণী:দেওবন্দি ব্যক্তি
বিষয়শ্রেণী:২০০৬-এ মৃত্যু
বিষয়শ্রেণী:হুসাইন আহমদ মাদানির শিষ্য
বিষয়শ্রেণী:জমিয়ত উলামায়ে হিন্দের সভাপতি
বিষয়শ্রেণী:জমিয়ত উলামায়ে হিন্দের সাধারণ সম্পাদক
বিষয়শ্রেণী:মাজারে কাসেমিতে সমাধিস্থ
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:১৯২৮-এ জন্ম
বিষয়শ্রেণী:দেওবন্দের ব্যক্তি
বিষয়শ্রেণী:ভারতীয় ধর্মীয় নেতা
বিষয়শ্রেণী:উত্তরপ্রদেশের রাজ্যসভা সদস্য
অসমীয়া (দ্ব্যর্থতা নিরসন)

**অসমীয়া** বলতে বোঝানো হতে পারে -
* অসমীয়া জাতি - ভারতের আসাম রাজ্যে বসবাসকারী জনগোষ্ঠী;
* অসমীয়া ভাষা - ভারতের আসাম রাজ্যে ব্যবহৃত ভাষা;
* অসমীয়া লিপি - ভারতের আসাম রাজ্যে ব্যবহৃত ভাষার লিখন পদ্ধতি।
* অসমীয়া ব্যাকরণ
রুশ (দ্ব্যর্থতা নিরসন)

**রুশ** বলতে রাশিয়া সম্পর্কিত যে কোন কিছু বোঝায়, তন্মধ্যে:
*রুশ জাতি (русские, *রুস্কিয়ে*), পূর্ব স্লাভিক মানুষের একটি জাতিগত গোষ্ঠী, প্রাথমিকভাবে রাশিয়া এবং প্রতিবেশী দেশে বসবাসরত
*রুশুফোনি, রুশ-ভাষী মানুষ
*রুশ ভাষা, সবচেয়ে বহুল প্রচলিত স্লাভিক কথ্যভাষা
*রুশ বর্ণমালা
*রুশ রন্ধনশৈলী

**রুশ** বলতে এছাড়াও উল্লেখ করা যেতে পারে:
*সোভিয়েত জাতি (অনানুষ্ঠানিকভাবে)
**দ্যা রাশিয়ানস*, হেড্রিক স্মিথ-এর বই

## আরও দেখুন
*রাশিয়া (দ্ব্যর্থতা নিরসন)
*সোভিয়েত (দ্ব্যর্থতা নিরসন)
ফরাসি (দ্ব্যর্থতা নিরসন)

**ফরাসি** বলতে ফ্রান্স সম্পর্কিত বা ফ্রান্স থেকে উৎপন্ন যে কোনো কিছু বোঝানো যেতে পারে।
## ফ্রান্স
* ফরাসি ভাষা, একটি রোমান্স ভাষা
** ফরাসি উপভাষা, ফরাসি ভাষার রূপভেদ
* ফরাসি জাতি, একটি জাতিগত গোষ্ঠী
* ফরাসি রন্ধনপ্রণালী, ঐতিহ্যগত খাবার
* ফরাসি লোকসাহিত্য, ফ্রান্সের গোউল, ফ্র্যাঙ্কস, নর্মান, ব্রেটন, অসিটান, এবং অন্যান্য মানুষের লোকসাহিত্য।
* ফরাসি পুরাণ, সনাতন ধর্ম

## অন্যান্য ব্যবহার
* ফরাসি (উপনাম), উপনাম অনুযায়ী নির্দিষ্ট ব্যক্তিবর্গের একটি তালিকা
* ফরাসি প্রতিরক্ষা, দাবার একটি উদ্বোধনী চাল
* ফরাসি ওপেন, চারটি প্রধান টেনিস প্রতিযোগিতায় একটি

## আরও দেখুন
* ফ্রেঞ্চ ফ্রাই, আলু ভাজি
* ফ্রেঞ্চ কিস, জিভ দ্বারা চুম্বন